Babelscape/SREDFM huggingface dataset:
Τάσος Μπουλμέτης

Ο Τάσος Μπουλμέτης (1957) είναι Έλληνας σκηνοθέτης. Έχει σκηνοθετήσει τις ταινίες "Πολίτικη Κουζίνα", "Νοτιάς" και "1968". Η "Πολίτικη Κουζίνα" είναι η ταινία η οποία έχει κόψει τα περισσότερα εισιτήρια στην Ελλάδα.
Νικολά Φουκέ

Ο Νικολά Φουκέ (γαλλικά: Nicolas Fouquet), μαρκήσιος της Μπελ-Ιλ, υποκόμης του Μελάν και του Βω (23 Φεβρουαρίου 1615 - 23 Μαρτίου 1680) ήταν υπουργός Οικονομικών στη Γαλλία από το 1653 μέχρι το 1661 κατά τα πρώτα έτη της βασιλείας του Λουδοβίκου ΙΔ'. Δημιούργησε μια λαμπρή σταδιοδρομία, και απέκτησε τεράστιο πλούτο, έπεσε όμως σε δυσμένεια και κατηγορήθηκε για κατάχρηση δημοσίου χρήματος (κακοδιοίκηση των κεφαλαίων του κράτους) και εσχάτη προδοσία (ενέργειες επιβλαβείς για την ευημερία του μονάρχη). Ο βασιλιάς τον φυλάκισε από το 1661 μέχρι το θάνατό του το 1680.
Τόρνικε Κιπιάνι

Ο Τόρνικε Κιπιάνι είναι Γεωργιανός τραγουδιστής. Ο Kipiani νίκησε την πρώτη έκδοση του X Factor στην Γεωργία το 2014. Στις 31 Δεκεμβρίου 2019, ο ανακοινώθηκε ότι θα εκπροσωπήσει την Γεωργία στον Διαγωνισμό Τραγουδιού Eurovision 2020 στο Ρότερνταμ, Ολλανδία, με το τραγούδι "Take Me As I Am", μετά την νίκη του στο Georgian Idol. Αργότερα, ο ακυρώθηκε λόγω της πανδημίας του COVID-19 και επανεπιλέχθηκε εσωτερικά από τον τηλεοπτικό οργανισμό GPB να εκπροσωπήσει τη χώρα στο . Εκεί ερμήνευσει το "You", όμως αποκλείστηκε από τον μεγάλο τελικό. Το τραγούδι ήρθε στη 16η θέση στον 2ο ημιτελικό.
Κοίμηση της Παρθένου Μαρίας του Κοσάτκυ

Η Κοίμηση της Παρθένου Μαρίας του Κοσάτκυ (The Death of the Virgin Mary of Košátky) είναι πίνακας του 14ου αιώνα. 

Ανακαλύφθηκε το 1922 στο Παρεκκλήσι της Μαύρης Παρθένου, στο Κάστρο του Κοσάτκυ, που βρίσκεται δίπλα στη πόλη Μλάντα Μπόλεσλαβ, στην Κεντρική Βοημία, στη Τσεχία. Πιστεύεται ότι ανήκε στο χρονικογράφο και υπεύθυνο για την κατασκευή του Καθεδρικού της Πράγας, Beneš Krabice of Veitmile (Benesch von Weitmühl). Εκτέθηκε στη Γκαλερί της Εταιρίας των Πατριωτών Φίλων της Τέχνης (Gallery of the Society of Patriotic Friends of Art). Αργότερα πέρασε στην ιδιοκτησία της οικογένειας Kolowrat (μέχρι το 1946). Σήμερα ο πίνακας βρίσκεται στο Μουσείο Καλών Τεχνών της Βοστώνης.
Βουλή των Αντιπροσώπων της Βοσνίας και Ερζεγοβίνης

Η Βουλή των Αντιπροσώπων της Βοσνίας και Ερζεγοβίνης ( Βοσνιακά: "Predstavnički Dom", Κροατικά : "Zastupnički Dom" και Σερβικά Κυριλλικά: Представнички Дом) είναι η κάτω βουλή της Κοινοβουλευτικής Συνέλευσης της Βοσνίας και Ερζεγοβίνης. Η πάνω βουλή είναι η Βουλή των Λαών της Βοσνίας και Ερζεγοβίνης. Η Βουλή αποτελείται από 42 μέλη, τα οποία εκλέγονται με σύστημα αναλογικής εκπροσώπησης με ανοιχτές λίστες. Τα 28 μέλη εκλέγονται από την Ομοσπονδία της Βοσνίας και Ερζεγοβίνης και τα 14 από την Σερβική Δημοκρατία της Βοσνίας. Τα μέλη διατελούν τετραετείς θητείες. Σήμερα, η Βουλή αποτελείται από τα μέλη που εκλέχθηκαν στις εκλογές της 7ης Οκτωβρίου 2018.

Στη Βουλή των Αντιπροσώπων προεδρεύει ο Ομιλητής και οι δύο αναπληρωματικοί του. Η θέση του Ομιλητή είναι κυλιόμενη και περνά από τους αναπληρωματικούς.

Οι αποφάσεις της Βουλής των Αντιπροσώπων βασίζονται στην πλειοψηφία των ψήφων. Η συναίνεση της Βουλής είναι απαραίτητη για την επικύρωση των νόμων.
Κοινοβουλευτική Συνέλευση της Βοσνίας και Ερζεγοβίνης

Η Κοινοβουλευτική Συνέλευση της Βοσνίας και Ερζεγοβίνης ( Σερβοκροατικά: "Parlamentarna skupština Bosne i Hercegovine" / Парламентарна скупштина Босне и Херцеговине) είναι το διθάλαμο νομοθετικό σώμα της Βοσνίας και Ερζεγοβίνης. Αποτελείται από: 

* Η Βουλή των Αντιπροσώπων είναι η κάτω βουλή της Κοινοβουλευτικής συνέλευσης. Αποτελείται από 42 μέλη, εκλεγμένα για τετραετή θητεία με εκλογικό σύστημα αναλογικής εκπροσώπησης.
* Η Βουλή των Λαών είναι η άνω βουλή της Κοινοβουλετικής συνέλευσης. Έχει 15 έδρες που μοιράζονται ισότιμα μεταξύ των τριών συστατικών εθνών της Ομοσπονδίας (Βόσνιοι, Κροάτες, Σέρβοι). Δηλαδή, έκαστο έθνος εκπροσωπείται από 5 μέλη που εκλέγονται δημοκρατικά με γενικές εκλογές σε όλη την επικράτεια, για τετραετή θητεία.

Ιστορικά, πρόδρομες δομές της σημερινής διθάλαμης Κοινοβουλευτικής Συνέλεσης ήταν η μονοθάλαμη Συνέλευση της Βοσνίας και Ερζεγοβίνης και η Λαϊκή Συνέλευση της Βοσνίας και Ερζεγοβίνης.
Βουλή των Λαών της Βοσνίας και Ερζεγοβίνης

Η Βουλή των Λαών της Βοσνίας και Ερζεγοβίνης ( / Дом народа Босне и Херцеговине), ή η Βουλή των Προσώπων, είναι η Άνω βουλή της Κοινοβουλευτικής Συνέλευσης της Βοσνίας και Ερζεγοβίνης. Η Κάτω βουλή είναι η Βουλή των Αντιπροσώπων της Βοσνίας και Ερζεγοβίνης. Ιδρύθηκε το 1995 με την υπογραφή της Συμφωνίας του Ντέιτον. 

Αποτελείται από 15 έδρες που κατανέμονται ισοδύναμα μεταξύ των τριών εθνικών ομάδων της Βοσνίας και Ερζεγοβίνης, σε 5 Βόσνιους, 5 Σέρβους και 5 Κροάτες. Για να επιτευχθεί απαρτία πρέπει να παρευρίσκονται 9 εκπρόσωποι, 3 από κάθε εθνική ομάδα. 

Για την επικύρωση των νόμων είναι απαραίτητη η έγκριση της πλειοψηφίας της Βουλής των Λαών. Αν δεν επιλυθεί κάποιο ζήτημα, επειδή θίγονται τα συμφέροντα της μίας εθνικής ομάδας, τελικά υπάρχει η δυνατότητα προσφυγής στο Συνταγματικό Δικαστήριο της Βοσνίας και Ερζεγοβίνης.

}}
Πράτελν

Το Πράτελν (Γερμανικά:Pratteln) είναι πόλη στη βόρεια Ελβετία. Το Πράτελν ανοίκει στο καντόνι του καντονιού της Μπάζελ-Λάντσαφτ.
Νίκολα Τσούμιτς

Ο Νίκολα Τσούμιτς ("Nikola Čumić", σερβικά κυριλλικά:Никола Чумић, γενν. 20 Νοεμβρίου 1998) είναι Σέρβος επαγγελματίας ποδοσφαιριστής, ο οποίος αγωνίζεται ως πλάγιος μέσος για την Ραντνίτσκι Νις, με δανεισμό από τον Ολυμπιακό.
Νότια Μιν

Η Νότια Μιν (γνωστή και ως Μιν Ναν, νοτιοφουτσιανικά, χοκλό) είναι μία από τις διαλέκτους της κινεζικής γλώσσας (σύμφωνα με μια άλλη άποψη είναι μια από τις γλώσσες της σινοθιβετικής γλωσσικής οικογένειας).

Ομιλείται στην κινεζική επαρχία Φουτσιάν και την Ταϊβάν. Μικρότερες κοινότητες ομιλητών της γλώσσας ζουν σε πολλές χώρες της Νοτιοανατολικής Ασίας. Ομιλείται επίσης σε πολλές κινεζικές γειτονιές (τσαϊνατάουν) σε όλο τον κόσμο. Είναι μια από τις πιο συνηθισμένες μητρικές γλώσσες των Kινέζων μεταναστών σε χώρες της Νοτιοανατολικής Ασίας .
Μελάν

Το Μελάν (γαλλικά: "Melun") είναι κοινότητα στο νομό Σεν-ε-Μαρν της περιοχής Ιλ-ντε-Φρανς στη βορειοκεντρική Γαλλία. Είναι ένα νοτιοανατολικό προάστιο του Παρισιού σε απόσταση 42 χιλιομέτρων από το κέντρο της γαλλικής πρωτεύουσας. Το Μελάν είναι η πρωτεύουσα του νομού Σεν-ε-Μαρν και έδρα διαμερίσματος. 

Ο πληθυσμός της κοινότητας ανέρχεται σε 40.032 κατοίκους (2016) και της ευρύτερης ζώνης σε 126.983 (2014).

Οι κάτοικοί του ονομάζονται Μελυναί (ζ).
Κόπα Αμέρικα 2021

Το Κόπα Αμέρικα 2021 είναι η 47η έκδοση του Κόπα Αμέρικα, του διεθνούς πρωταθλήματος ποδοσφαίρου που διοργανώνεται από την ΚΟΝΜΕΜΠΟΛ. Η διοργάνωση ήταν να λάβει χώρα στην Κολομβία και στην Αργεντινή το 2020, αλλά αναβλήθηκε για το 2021 λόγω της επιδημίας εξαιτίας του COVID-19, και μετά ήταν να πραγματοποιηθεί από τις 11 Ιουνίου μέχρι τις 11 Ιουλίου 2021, και θα ήταν η πρώτη φορά που θα πραγματοποιούταν σε περισσότερες από μία χώρες από το 1983, και η πρώτη φορά που θα φιλοξενούταν σε δυο χώρες, αλλά η πρώτη αποκλείστηκε από διοργανώτρια λόγω αναταραχών στη χώρα και η δεύτερη λόγω έξαρσης (νέου κύματος) της επιδημίας εξαιτίας του COVID-19 στη χώρα, με αποτέλεσμα η ΚΟΝΜΕΜΠΟΛ να ορίσει νέα διοργανώτρια χώρα τη Βραζιλία.

Από το 2020 και μετά η διοργάνωση έχει οριστεί να πραγματοποιείται κάθε τέσσερα χρόνια, με την επόμενη διοργάνωση να είναι προγραμματισμένη να λάβει χώρα το 2024.

Η Βραζιλία κατέχει τον τίτλο του πρωταθλητή, έχοντας κερδίσει τον ένατο τίτλο της το 2019.
Άνταμ Βατσίνσκι

Ο Άνταμ Βατσίνσκι ("Adam Waczyński", γενν. 15 Οκτωβρίου 1989) είναι Πολωνός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για την Μάλαγα.
Άνταμ Χριτσάνιουκ

Ο Άνταμ Χριτσάνιουκ ("Adam Hrycaniuk", γενν. 15 Μαρτίου 1984) είναι Πολωνός επαγγελματίας καλαθοσφαιριστής, ο οποίος αγωνίζεται ως σέντερ για την Άρκα Γκντίνια.
Κάρολ Γκρουσέτσκι

Ο Κάρολ Γκρουσέτσκι ("Karol Gruszecki", γενν. 4 Νοεμβρίου 1989) είναι Πολωνός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για την Πόλσκι Τσούκιερ Τόρουν.
Τρωική Οροσειρά

Η Τρωική Οροσειρά () είναι οροσειρά η οποία ανέρχεται στα 2.760 μέτρα, και εκτείνεται βορείως του Όρους Φρανσαί κατά μήκος της ανατολικής πλευράς του Παγετώνα Ιλιάδα της Νήσου Άνβερς, στο αρχιπέλαγος Πάλμερ του Βρετανικού Εδάφους της Ανταρκτικής. Ερευνήθηκε από την Έρευνα των Εξαρτημένων Εδαφών των Νήσων Φώκλαντ (Falkland Islands Dependencies Survey - FIDS) το 1955 και ονομάστηκε από την Επιτροπή Τοπωνυμίων της Βρετανικής Ανταρκτικής (UK Antarctic Place-Names Committee - UK-APC) προς τιμήν των Τρωών, από τις αντιτιθέμενες πλευρές στον Τρωικό Πόλεμο στην Ιλιάδα του Ομήρου.
Προαιρέσιος

Ο Προαιρέσιος (λατιν. "Prohaeresius", αρμεν. Պարույր, περ. 276 – περ. 368 μ.Χ.) ήταν Χριστιανός δάσκαλος και ρήτορας αρμενικής καταγωγής, ο οποίος δίδαξε στην Αθήνα. Υπήρξε ένας από τους κορυφαίους σοφούς της εποχής του και δάσκαλος του Μεγάλου Βασιλείου.
Προς τους νέους, όπως αν εξ ελληνικών ωφελοίντο λόγων

Το Προς τους νέους, όπως αν εξ ελληνικών ωφελοίντο λόγων (ελληνιστική Κοινή "Πρὸς τοὺς νέους, ὅπως ἂν ἐξ ἑλληνικῶν ὠφελοῖντο λόγων", λατ. "Oratio ad adolescentes de legendis libris Gentilium"), δηλαδή σε ελεύθερη μετάφραση «Προς τους εφήβους, για το πώς θα μπορούσαν να αντλήσουν όφελος από την κλασική ελληνική γραμματεία», είναι κείμενο και λόγος γραμμένος από τον Μέγα Βασίλειο. Κατά τον καθηγητή της Πατρολογίας Στυλιανό Παπαδόπουλο, γράφηκε μάλλον ανάμεσα στα έτη 359 καί 362, όταν ο Βασίλειος ασκήτευε στα «Άννησα καί στο ασκητήριο του Πόντου, όπου δεχόταν καί νουθετούσε νέους». Αντιθέτως, κατά τον θεολόγο Ιωάννη Σιδηρά συγγράφηκε το 363 ή το 364, δηλαδή μετά την έκδοση του διατάγματος του Αυτοκράτορα Ιουλιανού με το οποίο απαγορευόταν στους Χριστιανούς δασκάλους να διδάσκουν την κλασική αρχαιοελληνική γραμματεία στους νέους

Παρά το ότι ο Βασίλειος είναι περισότερο γνωστός για τα καθαρώς θρησκευτικά του κείμενα και λόγους, σε αυτή την προτροπή του προς την αρετή ενθαρρύνει την επιλεκτική μελέτη των μη χριστιανικών αρχαιοελληνικών κειμένων και διαβεβαιώνει τους νεαρούς αναγνώστες ότι, παρά τη μη χριστιανική προέλευσή τους, στα μέρη όπου οι ποιητές, οι ιστορικοί και οι φιλόσοφοι είναι συμβατοί με την ορθόδοξη χριστιανική σκέψη, θα μπορούσαν να μελετηθούν με κέρδος εφόσον εμφυσούν αρετή, σαν να βλέπει κάποιος την ανάκλαση του ήλιου στο νερό προτού δει τον ίδιο τον ήλιο.
Ματέους Πονίτκα

Ο Ματέους Πονίτκα (πολωνικά: "Mateusz Ponitka") (29 Αυγούστου 1993, Όστρουφ Βιελκοπόλσκι) είναι Πολωνός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για τη Ζενίτ Αγίας Πετρούπολης στην VTB Λίγκα και στην Ευρωλίγκα.
Cascada

εναλλ.=cascada|μικρογραφία|cascada
Οι Cascada (καταρράκτης στα ισπανικά) είναι γερμανικό συγκρότημα της χορευτικής μουσικής το οποίο ιδρύθηκε από την Ναταλί Χόρλερ, τον Μάνουελ Ρόιτερ και τον Γιαν Πάιφερ. Είναι γνωστότεροι για τα τραγούδια τους "Everytime We Touch", "What Hurts the Most", "Evacuate the Dancefloor" και "Miracle". Οι Cascada έχουν πουλήσει πάνω από 30 εκατομμύρια άλμπουμ και έχουν περίπου 15 εκατομμύρια ψηφιακές λήψεις. Οι Cascada εκπροσώπησαν την Γερμανία στον διαγωνισμό τραγουδιού Eurovision 2013 στο Μάλμε της Σουηδίας. Είναι ένα από τα πιο επιτυχημένα συγκροτήματα χορευτικής μουσικής και το 3ο πιο επιτυχημένο γερμανικό συγκρότημα του 21ου αιώνα.

Το 2010, η μουσική των Cascada είχε τις περισσότερες λήψεις μετά από αυτή του Νταβίντ Γκετά.

Το 2018, η Cascada είχε πάνω από ένα δισεκατομμύριο προβολές στο YouTube, συμπεριλαμβανομένων πάνω από 100 εκατομμύρια προβολών για το επιτυχημένο τραγούδι Everytime We Touch.
Κάρλος Οτ

Ο Κάρλος Οτ ("Carlos Ott", γενν. 16 Οκτωβρίου 1946) είναι Ουρουγουανός αρχιτέκτονας, που κατοικεί στον Καναδά και άλλες χώρες. Διεθνώς γνωστός έγινε όταν η σχεδιαστική του πρόταση για τη νέα Όπερα της Βαστίλης στο Παρίσι κέρδισε το 1983 (μεταξύ 744 προτάσεων από όλο τον κόσμο) τον διεθνή διαγωνισμό. Σήμερα διατηρεί γραφεία στο Τορόντο, το Κεμπέκ, τη Σαγκάη, το Ντουμπάι και το Μοντεβιδέο.
Λουί Λε Βω

Ο Λουί Λε Βω (γαλλικά: Louis Le Vau) ήταν Γάλλος αρχιτέκτονας που γεννήθηκε στο Παρίσι το 1612 και πέθανε στο Παρίσι στις 11 Οκτωβρίου 1670 (σε ηλικία 58 ετών).

Σύγχρονος του Φρανσουά Μανσάρ, του Ζιλ Αρντουέν-Μανσάρ και του Ζακ Λεμερσιέ, ο Λουί Λε Βω ήταν ένας από τους δημιουργούς του γαλλικού κλασικισμού (το στυλ «Λουδοβίκου ΙΔ'») που το συνδύασε με το μπαρόκ. Δημιούργησε ένα στυλ που χαρακτηρίζεται από την απλότητα των κατασκευών και την κομψότητα των διακοσμήσεων. Απέκτησε μεγάλη φήμη και έγινε ο πρώτος αρχιτέκτονας του Λουδοβίκου ΙΔ'. Το μεγαλύτερο έργο του είναι το κάστρο του Βω-λε-Βικόντ.
Ντάμιαν Κούλιγκ

Ο Ντάμιαν Κούλιγκ ("Damian Kulig", γενν. 23 Ιουνίου 1987) είναι Πολωνός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ για την Τβάρντε Πιερνίκι Τόρουν.
Αντζαλί Γκοπαλάν

Η Αντζαλί Γκοπαλάν (γεν. 1 Σεπτεμβρίου 1957) είναι Ινδή ακτιβίστρια υπέρ των ανθρωπίνων δικαιωμάτων και των δικαιώματα των ζώων, ιδρύτρια του εμπιστεύματος "Ίδρυμα Ναζ Ινδίας", μια ΜΚΟ η οποία είναι αφιερωμένη στην καταπολέμηση του ιού ανθρώπινης ανοσοανεπάρκειας/συνδρόμου επίκτητης ανοσολογικής ανεπάρκειας στην Ινδία (ΙΑΑ/ΣΕΑΑ), κυρίως στις γυναίκες και παιδιά. Η Αντζαλί άρχισε να εργάζεται σε θέματα που αφορούν τον ΙΑΑ/ΣΕΑΑ και τις περιθωριοποιημένες κοινότητες στις Ηνωμένες Πολιτείες. Το 2012, το περιοδικό Τάιμ τοποθέτησε τον Γκοπαλάν στον κατάλογο με τους 100 πιο επιδραστικούς ανθρώπους στον κόσμο.
Ράντοβαν Βίσκοβιτς

Ο Ράντοβαν Βίσκοβιτς (σερβικά, βοσνιακά: Радован Вишковић, γεννημένος την 1η Φεβρουαρίου 1964) είναι Σερβοβόσνιος πολιτικός, Πρωθυπουργός της Σερβικής Δημοκρατίας της Βοσνίας και Αντιπρόεδρος και μέλος του Σερβικού πολιτικού κόμματος Συμμαχία των Ανεξάρτητων Σοσιαλδημοκρατών (ΣΑΣΔ).
Μπουφαρίκ

Το Μπουφαρίκ είναι πόλη στην επαρχία Μπλιντά της Αλγερίας. Σύμφωνα με την απογραφή του 2008 έχει 57.162 κατοίκους, από 48.766 το 1998 σημειώνοντας ετήσια αύξηση 1,63%. 

Η ιστορία του Μπουφαρίκ ξεκίνησε το 1835, όταν ο γαλλικός στρατός δημιούργησε μόνιμη βάση στη σημερινή τοποθεσία της πόλης κατά την κατάκτηση της Αλγερίας. Ο Μπερτράν Κλωζέλ ίδρυσε επίσημα το Μπουφαρίκ το 1836 ως δήμο. 

Η σημαντικότερη οικονομική δραστηριότητα του Μπουφαρίκ είναι η κατεργασία πορτοκαλιών. Το αναψυκτικό Orangina συσκευαζόταν στο Μπουφαρίκ από το 1936 έως το 1962. Ο αλγερινός στρατός λειτουργεί επίσης μια αεροπορική βάση στο αεροδρόμιο του Μπουφαρίκ. Κοντά στο αεροδρόμιο αυτό συνέβη στις 11 Απριλίου 2018, το χειρότερο αεροπορικό δυστύχημα στην ιστορία της Αλγερίας, όταν ένα Ilyushin Il-76 συνετρίβη σε ένα χωράφι λίγο μετά την απογείωση, σκοτώνοντας πάνω από 250 άτομα. 

Το Μπουφαρίκ βρίσκεται στην εθνική οδό 1. Η πόλη έχει σιδηροδρομικό σταθμό στη γραμμή Αλγέρι-Οράν.
Σεν-Σαιν-Ντενί

Η Σεν-Σαιν-Ντενί (γαλλικά: "Seine-Saint-Denis") είναι γαλλικός νομός στα βορειοανατολικά της μητροπολιτικής περιοχής του Παρισιού στην περιοχή της Ιλ-ντε-Φρανς.

Πρωτεύουσα του νομού είναι το Μπομπινί και υπονομαρχίες οι κοινότητες Λε Ραινσί και Σαιν-Ντενί.

Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 93.
Θέση του νομού Σεν-Σαιν-Ντενί στην περιοχή [[Ιλ-ντε-Φρανς]]
Οι κάτοικοι του νομού ονομάζονται Σεκανο-Ντιονιζιέν.
Ελένη Αρτυματά

Η Ελένη Αρτυματά (γεν. 16 Μαΐου 1986 στο Παραλίμνι) είναι αθλήτρια του στίβου. Δραστηριοποιείται σε διεθνείς διοργανώσεις για την Κύπρο και έχει συμμετάσχει στους Αγώνες Μικρών Κρατών της Ευρώπης αλλά και σε Μεσογειακούς Αγώνες.
Νευστρία

thumb|250px|right|Η Νευστρία στο Βασίλειο των Φράγκων (714)
Η Νευστρία ή Νευστρασία ήταν το δυτικό τμήμα του Βασιλείου των Φράγκων. Η Νευστρία βρισκόταν στην σημερινή Γαλλία στα βόρεια ανάμεσα στην Περιοχή του Λίγηρα και την Βαλλωνική Περιοχή, σημαντικότερες πόλεις της ήταν το Παρίσι, η Ορλεάνη, η Τουρ και η Σουασόν. Αργότερα έγινε γνωστή σαν η περιοχή ανάμεσα στον Λίγηρα και τον Σηκουάνα, ήταν υποβασίλειο στην Αυτοκρατορία των Καρολιδών γνωστή σαν Δυτική Φραγκία. Οι Καρολίδες βασιλείς δημιούργησαν την συνοριακή "Κομητεία της Νευστρίας" για να προστατέψουν το βασίλειο τους από τις επιδρομές των Βρετόνων και των Βίκινγκ. Στα τέλη του 10ου αιώνα όταν ανέβηκε στον Φραγκικό θρόνο ο Οίκος των Καπετιδών σταμάτησε να υπάρχει σαν πολιτικός και γεωγραφικός όρος.
Σοσιαλδημοκρατικό Κόμμα της Βοσνίας και Ερζεγοβίνης

Το Σοσιαλδημοκρατικό Κόμμα της Βοσνίας και Ερζεγοβίνης ( Σερβοκροατικά : "Socijaldemokratska partija Bosne i Hercegovine"/ Социјалдемократска партия Босне и Херцеговине, σύντμηση: SDP) είναι ένα σοσιαλδημοκρατικό πολιτικό κόμμα στη Βοσνία και Ερζεγοβίνη. Από το 2014, πρόεδρος του κόμματος είναι ο Νέρμιν Νίκσιτς.

Το Σοσιαλδημοκρατικό Κόμμα είναι συνέταιρος του Ευρωπαϊκού Σοσιαλιστικού Κόμματος και μέλος της Σοσιαλιστικής Διεθνούς.
Πλατεία της Βαστίλης

thumb|right|405px|Η Πλατεία της Βαστίλης
Η Πλατεία της Βαστίλης (γαλλ. "Place de la Bastille") είναι πλατεία στο Παρίσι, στο μέρος που βρισκόταν η φυλακή της Βαστίλης μέχρι την Άλωση της Βαστίλης και την επακόλουθη κατεδάφιση του φρουρίου αυτού (14 Ιουλίου 1789 έως 14 Ιουλίου 1790) κατά την πρώτη φάση της Γαλλικής Επαναστάσεως. Σήμερα δεν σώζεται ίχνος του κτίσματος.

Η πλατεία βρίσκεται σε γεωγραφικές συντεταγμένες πλάτος 48°51΄11΄΄ Βόρειο και μήκος 2°22΄09΄΄ Ανατολικό, και η έκτασή της μοιράζεται σε "τρία "Δημοτικά Διαμερίσματα του Παρισιού: το 4ο, το 11ο και το 12ο. Η πλατεία και τα γειτονικά τετράγωνα αποκαλούνται συνήθως από τους κατοίκους της πόλεως απλώς «Βαστίλη».

Στην πλατεία κυριαρχεί η Στήλη του Ιουλίου ("Colonne de Juillet"), που ανεγέρθηκε σε ανάμνηση της Ιουλιανής Επαναστάσεως του 1830 και υψώνεται στο κέντρο της πλατείας. Δίπλα στην πλατεία βρίσκονται η Όπερα της Βαστίλης και τμήμα του Καναλιού Σαιν-Μαρτέν, ενώ από κάτω διέρχονται τρεις γραμμές του μετρό με τον ομώνυμο σταθμό. Πριν από το 1984 υπήρχε και ο (επιφανειακός) Σιδηροδρομικός σταθμός της Βαστίλης, στη θέση του σημερινού μεγάρου της όπερας.

Στην πλατεία διεξάγονται εκδηλώσεις όπως συναυλίες, ενώ το βορειοανατολικό μέρος της παρουσιάζει νυχτερινή κίνηση, με πολλά μπαρ και νυκτερινά κέντρα.

Ως συνακόλουθο της ιστορίας της, η πλατεία αποτελεί συχνά τον χώρο ή το σημείο εκκινήσεως πολιτικών διαδηλώσεων, όπως τη μεγάλη διαδήλωση νεολαίας της 28ης Μαρτίου 2006.
Ανδρέας Κεφαλληνός

Ο Ανδρέας Κεφαλληνός (1856–1943) ήταν Έλληνας πολιτικός και συγγραφέας.
Άττις

μικρογραφία|286x286εσ| Άγαλμα του Άττι στο Ιερό του Άττιδος, στην πανεπιστημιούπολη του Magna Mater στην Οστία Αντίκα της Ιταλίας.
Ο Άττις (αρχ. ελλ. ', επίσης ', ', ') ήταν ο σύζυγος της μητέρας του, Κυβέλης, στη φρυγική και ελληνική μυθολογία. Οι ιερείς του ήταν ευνούχοι, οι Γάλλοι, όπως εξηγούν οι μύθοι που αφορούσαν τον Άττη και τον ευνουχισμό. Ο Άττις ήταν επίσης Φρύγιος θεός της βλάστησης. Κατά τον αυτο-ακρωτηριασμό, τον θάνατο και την ανάσταση συμβολίζει τους καρπούς της γης που πεθαίνουν τον χειμώνα για να αναπτυχθούν και πάλι την άνοιξη. 

Η ταυτοποίηση του 19ου αιώνα του ονόματος του Άττι που συναντάται στον Ηρόδοτο (i. 34-45) ως το ιστορικό όνομα του γιου του Κροίσου («ο Θεός του Ήλιου, που σκοτώθηκε από τον χείμαρο του χειμώνα») είναι λανθασμένη. 

Ο Άττις φορώντας φρυγικό μανδύα. Κεραμικό θυμιατήριο από την [[Ταρσός|Ταρσό]] ([[Μουσείο του Λούβρου|Λούβρο]])
Κώστας Δόξας

Ο Κώστας Δόξας (πραγματικό όνομα: Κωνσταντίνος Δείξιμος, Χολαργός Αθηνών, 6 Οκτωβρίου 1979) είναι Έλληνας τραγουδιστής και συνθέτης. Είναι αδερφός του τραγουδιστή Άκη Δείξιμου, ανιψιός του τραγουδιστή Αντώνη Βαρδή και ξάδερφος του επίσης τραγουδιστή Γιάννη Βαρδή.
Δημήτριος Τριανταφυλλάκος

Ο Δημήτριος Τριανταφυλλάκος (Σπάρτη, 3 Απριλίου 1890 – 22 Μαΐου 1966) ήταν Έλληνας αθλητής του στίβου ο οποίος ειδικευόταν στους δρόμους ταχύτητας.

Γεννήθηκε το 1890 στη Σπάρτη και ήταν αθλητής στίβου του Ακαδημαϊκού Γυμναστηρίου (το τμήμα στίβου του Πανεπιστημίου Αθηνών). Το 1910 συμμετείχε στο Πανελλήνιο Πρωτάθλημα Στίβου που διοργανώθηκε στην Αθήνα, κατακτώντας το χρυσό μετάλλιο στα 100 μέτρα (11.0) και το αργυρό μετάλλιο στα 192 μέτρα (23.2). Η επίδοσή του στα 100 μέτρα, αποτέλεσε νέο Πανελλήνιο ρεκόρ.

Στο Πρωτάθλημα του 1912, στην Αθήνα, αναδείχθηκε πρωταθλητής στα 100 μέτρα (11.6) και στα 192 μέτρα (23.0). Το ίδιο έτος, εκπροσώπησε την Ελλάδα στους Ολυμπιακούς Αγώνες που διοργανώθηκαν στη Στοκχόλμη της Σουηδίας. Αγωνίστηκε στα 100 μέτρα στην 6η σειρά του πρώτου γύρου τερματίζοντας στην 5η θέση. Πέθανε το 1966 σε ηλικία 76 ετών.
Βαλ-ντε-Μαρν

Το Βαλ-ντε-Μαρν (γαλλικά: "Val-de-Marne") είναι γαλλικός νομός στα νοτιοανατολικά της μητροπολιτικής περιοχής του Παρισιού, στην περιοχή Ιλ-ντε-Φρανς. Ο νομός οφείλει το όνομά του στον ποταμό Μάρνη, που τον διασχίζει και στην κοιλάδα του.

Πρωτεύουσα του νομού είναι το Κρετέιγ και υπονομαρχίες οι κοινότητες Νοζάν-συρ-Μαρν και Λ'Αι-λε-Ροζ. Το 2017 ο νομός είχε 1.387.926 κατοίκους, σημειώνοντας αύξηση 3,44% σε σχέση με το 2012.

Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 94.

Οι κάτοικοι του νομού ονομάζονται Βαλ-ντε-Μαρναί (ζ).
Ινκομπέργκα

Η Ινκομπέργκα (περί το 520 - Τουρ, 589) ήταν σύζυγος του Βασιλιά των Φράγκων Χαριβέρτου Α΄, δεν έχει καθοριστεί η καταγωγή της και δεν είναι γνωστοί οι γονείς της. Η κόρη τους Μπέρθα του Κεντ παντρεύτηκε τον Έθελμπερτ του Κεντ, ο γάμος αυτός οδήγησε τελικά στην διάδοση του χριστιανισμού στην Αγγλία μετά την αποστολή του επισκόπου Αυγουστίνου του Καντέρμεπρι. Άλλος γιος τους πιθανότατα ήταν ο Χαριβέρτος του Εσμπάι προπάτορας του Οίκου των Καπετιδών που βασίλευσε στην Γαλλία πολλούς αιώνες. Ο γάμος τους ήταν πολύ δύσκολος, ο Γρηγόριος Τουρώνης γράφει σχετικά :

"Ο βασιλιάς Χαριβέρτος παντρεύτηκε την Ινκομπέργκα με την οποία απέκτησε μια κόρη που έγινε σύζυγος του βασιλιά του Κεντ. Την ίδια εποχή η Ινκομπέργκα είχε στην υπηρεσία της δύο γυναίκες, κόρες ενός φτωχού άνδρα : την Μαρκοβέφα που είχε φορέσει το ένδυμα της μοναχής και την Μεροφλέντα, ο βασιλιάς τις αγάπησε και ασχολήθηκαν με την ύφανση μαλλιού. Η βασίλισσα ζήλεψε και με δόλο έπεισε τον πατέρα τους να υφάνει ο ίδιος το μαλλί, ο στόχος της ήταν να τον δει ο Χαριβέρτος και να δυσαρεστηθεί με τις κόρες του. Ο βασιλιάς όταν είδε το θέαμα αναγνώρισε τον δόλο της συζύγου του, την έδιωξε και παντρεύτηκε την Μεροφλέντα".
Κριστίν Φαμπρεγκά

Η Κριστίν Φαμπρεγκά (γαλλικά: Christine Fabréga), (Παρίσι, 8 Απριλίου 1931 - 11 Ιουνίου 1988) ήταν Γαλλίδα ηθοποιός και παρουσιάστρια τηλεόρασης.
Κασέμ Σολεϊμανί

Ο Κασέμ Σολεϊμανί (, γεν. 11 Μαρτίου 1957, Κανάτ-ε-Μάλεκ, Ραμπόρ, Κερμάν, Ιράν - 3 Ιανουαρίου 2020, Βαγδάτη, Ιράκ ) ήταν Ιρανός στρατιωτικός ηγέτης, υποστράτηγος και διοικητής των ειδικών δυνάμεων αλ-Κουντς των Φρουρών της Επανάστασης για ειδικές επιχειρήσεις εκτός του Ιράν. Οι Αλ-Κουντς, υπό την ηγεσία του Σολεϊμανί παρείχαν στήριξη στις δυνάμεις της Χαμάς και της Χεζμπολάχ στην Παλαιστίνη και τον Λίβανο, διαδραματίζοντας σημαντικό ρόλο στη διαμόρφωση της πολιτικής κατάστασης στο Ιράκ μετά την απόσυρση αμερικανικών στρατευμάτων από εκεί. Από το 2012, οι ιρανικές δυνάμεις υποστήριξαν τις δυνάμεις του Μπασάρ αλ-Άσαντ στη Συρία. Ο Σολεϊμανί συμμετείχε επίσης στις επιχειρήσεις παροχής βοήθειας στην κυβέρνηση του Ιράκ για την καταπολέμηση των τρομοκρατών του Ισλαμικού Κράτους (2014-2015). Στις 3 Ιανουαρίου 2020 σκοτώθηκε στη Βαγδάτη, από αεροπορική επιδρομή μη-επανδρωμένων αεροσκαφών της Πολεμικής Αεροπορίας των ΗΠΑ. 

Θεωρείται εθνικός ήρωας στο Ιράν. Έχουν δημιουργηθεί ακόμη και ταινίες, τραγούδια και άλλα προς τιμήν του.
Κάτω Γερμανικά

Τα Κάτω Γερμανικά ή Κάτω Σαξονικά είναι μια Δυτική Γερμανική γλώσσα ομιλείται κυρίως στη Βόρεια Γερμανία και το βορειοανατολικό τμήμα των Κάτω Χωρών. Ομιλούνται επίσης, σε μικρότερο βαθμό, από τη γερμανική διασπορά σε όλο τον κόσμο (π. χ. Πλότντιτς).

Η κάτω γερμανική είναι στενότερα συνδεδεμένη με τα φριζιανά και τα αγγλικά, με τις οποίες σχηματίζει την ομάδα των Γερμανικών της Βορείου Θάλασσας. Όπως και τα ολλανδικά, ομιλούνται βόρεια από τα ισόγλωσσα Μπένρατ και Ούεντινεν ενώ η (επίσημη) γερμανική ομιλείται νότια από αυτές τις γραμμές. Όπως η φριζική, η αγγλική και η ολλανδική, καθώς και οι βόρειες Γερμανικές γλώσσες, τα Κάτω Γερμανικά δεν έχουν υποστεί μετατόπιση συμφώνων, σε αντίθεση με τα γερμανικά, η οποία βασίζεται σε υψηλές γερμανικές διαλέκτους. Τα κάτω γερμανικά εξελίχθηκαν από τα Παλιά Σαξονικά (Χαμηλά γερμανικά), τα οποία συσχετίζονται περισσότερο με τα παλαιά φριζικά και τα παλαιά αγγλικά.

Οι διάλεκτοι των κάτω γερμανικών που ομιλούνται στην Ολλανδία αναφέρονται κυρίως με την ονομασία Κάτω Σαξονικά. Τα κάτω γερμανικά που ομιλούνται στη βορειοδυτική Γερμανία (Κάτω Σαξονία, Βεστφαλία, Σλέσβιχ-Χόλσταϊν, Αμβούργο, Βρέμη, και όλη η Σαξονία-Άνχαλτ δυτικά του Έλβα) αναφέρονται ως Κάτω Γερμανικά ή Κάτω Σαξονικά, ενώ εκείνα που ομιλούνται στη βορειοανατολική Γερμανία (Μεκλεμβούργο-Δυτική Πομερανία, Βρανδεμβούργο και όλη η Σαξονία-Άνχαλτ ανατολικά του Έλβα) αναφέρονται ως επί το πλείστον ως κάτω γερμανικά. Οι διαφορές στην ονομασία συμβαίνουν επειδή η βορειοδυτική Γερμανία και η βορειοανατολική Ολλανδία ήταν περιοχές όπου ζούσαν οι Σάξονες (Παλιά Σαξονία), ενώ η βορειοανατολική Γερμανία εντάχθηκε στον γερμανικό κόσμο μέσω της μετανάστευσης Γερμανών (συμπεριλαμβανομένων ομιλητών της Κάτω Γερμανικής) προς ανατολάς σε περιοχές που μέχρι τότε είχαν πληθυσμό σλαβοφώνων. 

Έχει υπολογιστεί ότι τα κάτω γερμανικά έχουν περίπου 2.5 εκατομμύρια ομιλητές στη Γερμανία, κυρίως στην βόρεια Γερμανία. Επίσης έχουν 1.7 εκατομμύρια ομιλητές στις Κάτω Χώρες. Μια μελέτη του Χ. Μπλόιμχουφ (η ολλανδόγλωσση μελέτη "Taaltelling Nedersaksisch") έδειξε ότι στην Ολλανδία 1.8 εκατομμύρια άτομα την χρησιμοποιούσαν σε κάποιο βαθμό καθημερινά.
Κόμμα Δημοκρατικής Προόδου

Το Κόμμα Δημοκρατικής Προόδου ( ) είναι ένα Σερβικό πολιτικό κόμμα στη Βοσνία και Ερζεγοβίνη. 

Το Κόμμα Δημοκρατικής Προόδου, στην πολιτική του διακήρυξη για τις επόμενες δύο δεκαετίες, δήλωσε ότι προάγει μία ανοιχτή, δίκαιη, πλούσια και απελευθερωμένη Σερβική Δημοκρατία και μία μακροχρόνια δέσμευση στην ειρήνη, το διάλογο και την ανεκτικότητα στη Βοσνία και Ερζεγοβίνη και γενικότερα στα Βαλκάνια. Στο πολιτικό του πρόγραμμα προτείνει σύγχρονα εκπαιδευτικά συστήματα, τεχνολογική ανάπτυξη της χώρας, και οικονομικές μεταρρυθμίσεις. 

Το κόμμα είναι μέλος παρατηρητής του Ευρωπαϊκού Λαϊκού Κόμματος και της Διεθνούς Δημοκρατικής Ένωσης.
Ανταρκτική πλάκα

μικρογραφία
Η Ανταρκτική πλάκα ή Πλάκα της Ανταρκτικής είναι μεγάλη τεκτονική πλάκα της λιθόσφαιρας της Γης, που περιλαμβάνει την ήπειρο της Ανταρκτικής, τη βυθισμένη μικροήπειρο Κεργκελέν και τον βυθό του Νότιου Ωκεανού. Μετά τον διαχωρισμό της από την Γκοντβάνα (το νότιο τμήμα της υπερηπείρου Παγγαίας), η Ανταρκτική πλάκα άρχισε να κινεί την ήπειρο της Ανταρκτικής προς τα νότια, μέχρι τη σημερινή απομονωμένη θέση της. Τα όρια της πλάκας ορίζονται σχεδόν αποκλειστικά από εκτεταμένες μεσοωκεάνιες ράχες. Οι πλάκες με τις οποίες συνορεύει είναι η Πλάκα της Νάσκα, η Νοτιο-Αμερικανική πλάκα, η Αφρικανική πλάκα, η Σομαλική Πλάκα, η Ινδο-Αυστραλιανή πλάκα, η Πλάκα του Ειρηνικού και, μεταξύ αυτής και της Νοτιο-Αμερικανικής πλάκας, η μικρή Πλάκα της Σκωτίας.

Η Πλάκα της Ανταρκτικής έχει έκταση περίπου 60.900.000 τετραγωνικά χιλιόμετρα, κάτι που την καθιστά την πέμπτη μεγαλύτερη τεκτονική πλάκα της Γης.

Εκτιμάται ότι η Ανταρκτική πλάκα κινείται με ταχύτητα τουλάχιστον 1 εκατοστόμετρο ανά έτος προς την κατεύθυνση του Ατλαντικού Ωκεανού.
Φερόλ

Το Φερόλ (εκεί βρίσκεται το ακρωτήριο Νέριο που ανέφερε ο Στράβωνας, σημερινό ακρωτήριο Πριόρ), είναι πόλη της επαρχίας Α Κορούνια στην Γαλικία, στην ατλαντική ακτή της βορειοδυτικής Ισπανίας. Σύμφωνα με την απογραφή του 2019, η πόλη έχει πληθυσμό 66.065 κατοίκων, όντας η πέμπτη μεγαλύτερη πόλη της επαρχίας της Γαλικίας. Στα νότια του Φερόλ βρίσκεται το Ο Έουμε και στα βόρεια βρίσκεται το Ορτεγάλ. Το Φερόλ σχηματίζει ένα πολεοδομικό συγκρότημα μαζί με αυτές τις δύο πόλεις γνωστό ως Φερολτέρα, με πληθυσμό άνω των 200.000 κατοίκων.

Είναι η γενέτειρα του Φρανθίσκο Φράνκο. Από τον Σεπτέμβριο του 1938 έως τον Δεκέμβριο του 1982 η πόλη ονομαζόταν "Ελ Φερόλ ντε Καουδίγιο". Είναι η γενέτειρα του Πάμπλο Ιγλέσιας, ιδρυτή του Ισπανικού Σοσιαλιστικού Εργατικού Κόμματος.
Αστέρας του Καϋρέλ

Ο BPS CS31082-0001, γνωστός και ως Αστέρας του Καϋρέλ (αγγλ. "Cayrel's Star") είναι ένας πολύ μεγάλης ηλικίας αστέρας, που ανήκει στον ακραίο Πληθυσμό II. Βρίσκεται σε απόσταση περίπου 4 χιλιάδες παρσέκ από τη Γη, στην άλω του Γαλαξία μας. Ανήκει στην κατηγορία των εξαιρετικά «φτωχών» σε «μέταλλα» αστέρων, καθώς η μεταλλικότητά του είναι κάπου χίλιες φορές μικρότερη από εκείνη του Ήλιου ([Fe/H] = –2,9). Ειδικότερα, ανήκει στην πολύ σπάνια υποκατηγορία των ενισχυμένων με νετρονιακή σύλληψη αστέρων. Ανακαλύφθηκε από τον Τιμ Μπηρς (Tim C. Beers) και συνεργάτες του με το τηλεσκόπιο Σμιντ του Διαμερικανικού Αστεροσκοπείου του Σέρο Τολόλο στη Χιλή. Αναλύθηκε φασματικώς από τον Γάλλο αστρονόμο Ροζέ Καϋρέλ (από όπου και η ονομασία του αστέρα) και την ομάδα του, που χρησιμοποίησαν το Πολύ Μεγάλο Τηλεσκόπιο (VLT) του Ευρωπαϊκού Νότιου Αστεροσκοπείου, επίσης στη Χιλή για να προσδιορίσουν τις περιεκτικότητες του αστέρα στα διάφορα στοιχεία της ύλης. Ο λόγος των ισοτόπων θόριο-232 προς ουράνιο-238 χρησίμευσε για τον προσδιορισμό της ηλικίας του αστέρα. Αυτή εκτιμήθηκε σε περίπου 12,5 δισεκατομμύρια έτη, που αντιστοιχεί στην ηλικία των γηραιότερων γνωστών αστέρων.

Συγκρινόμενος με άλλους αστέρες της κατηγορίας του, που έχουν εμπλουτισθεί με βαρέα στοιχεία παραχθέντα με τη διαδικασία ταχείας συλλήψεως νετρονίων (όπως ο Αστέρας του Σνέντεν, ο BD +17° 3248 και ο HE 1523-0901) ο Αστέρας του Καϋρέλ έχει μεγαλύτερες περιεκτικότητες σε ακτινίδες (Th, U), αλλά απροσδόκητα μικρή περιεκτικότητα σε μόλυβδο.
Ασανσέρ για Δολοφόνους

Το Ασανσέρ για Δολοφόνους (γαλλικά: Ascenseur pour l' echafaud), είναι ένα Γαλλικό φιλμ νουάρ του 1958 σε σκηνοθεσία Λουί Μαλ. Πρωταγωνιστούν ο Μορίς Ρονέ και η Ζαν Μορό.
Πανευρυθμία

Η Πανευρυθμία (βουλγαρικά: Паневритмия) είναι ένα σύστημα φυσικών μουσικών ασκήσεων οι οποίες αναπτύχθηκαν από τον Πέταρ Ντένωφ μεταξύ του 1922 και 1944, οι οποίες επικεντρώνονται στην επίτευξη εσωτερικής ισορροπίας και εναρμόνισης. Η έμφαση των ασκήσεων είναι στην παροχή και λήψη, με στόχο τη δημιουργία μιας συνειδητής ανταλλαγής με τις δυνάμεις της φύσης. Η πανευρυθμία ασκείται τόσο για την διατήρηση και βελτίωση της φυσικής κατάστασης όσο και για πνευματική ανάπτυξη 
Ασκήσεις πανευρυθμίας στα [[Ρίλα|βουνά Ρίλα]] της Βουλγαρίας
Αγνή Στεφάνου

Η Αγνή Στεφάνου (γεν. 23 Μαΐου 1989) είναι Ελληνίδα πρώην αθλήτρια της αντισφαίρισης με συμμετοχές σε διεθνείς διοργανώσεις. Η πρώτη επαγγελματική διοργάνωση στην οποία συμμετείχε ήταν στην Αθήνα τον Μάρτιο του 2003. Από το 2012 έως το 2014 αγωνίστηκε σε πέντε αγώνες με την ελληνική ομάδα του Φεντ Καπ. 

Η Στεφάνου δεν έχει αγωνιστεί από τον Ιούνιο του 2015, ενώ δεν συμπεριλαμβάνεται στην παγκόσμια κατάταξη από το 2016.
MILF

Ο αγγλικός όρος MILF (ελεύθερη απόδοση: "μιλφ") είναι αρκτικόλεξο και σημαίνει "Mother I'd Like to Fuck"". Στην αγγλική (και από εκεί στην ελληνική) χρησιμοποιείται το αρκτικόλεξο αντί ολόκληρης της φράσης. Ο όρος υποδηλώνει μια σεξουαλικά ελκυστική μεγαλύτερη γυναίκα, η οποία συνήθως έχει παιδιά.
Το δέρμα της λύπης

Το μυθιστόρημα Το δέρμα της λύπης (γαλλ. La Peau de chagrin) γράφτηκε το 1831 από τον Γάλλο Ονορέ ντε Μπαλζάκ (1799-1850). Η υπόθεση εκτυλίσσεται στο Παρίσι των αρχών του 19ου αι., όπου ένας νέος άνδρας βρίσκει ένα μαγικό ανάγλυφο δέρμα, που εκπληρώνει κάθε επιθυμία του. Όμως για κάθε ευχή που ικανοποιείται, το δέρμα μικραίνει και καταναλώνει ένα μέρος της φυσικής ενέργειας του νέου. Το "δέρμα της λύπης" ανήκει στην ομάδα των "Φιλοσοφικών σπουδών" της σειράς μυθιστορημάτων τού Μπαλζάκ "Η ανθρώπινη κωμωδία".

Πριν ολοκληρωθεί το έργο, ο Μπαλζάκ δημιούργησε ενθουσιασμό γι'αυτό, με την έκδοση μίας σειράς άρθρων και τμημάτων της υπόθεσης σε αρκετές Παριζιάνικες εφημερίδες. Αν και καθυστέρησε πέντε μήνες την παράδοση του χειρογράφου, επέτυχε να δημιουργήσει αρκετό ενδιαφέρον, ώστε το έργο να εξαντληθεί αμέσως μετά την έκδοσή του. Μία δεύτερη έκδοση, που περιελάμβανε μία σειρά από 12 άλλες "φιλοσοφικές διηγήσεις", έγινε έναν μήνα μετά.

Αν και το μυθιστόρημα χρησιμοποιεί φανταστικά στοιχεία, εστιάζεται κυρίως στο να περιγράψει ρεαλιστικά τις υπερβολές του αστικού υλισμού. Η διάσημη προσοχή του Μπαλζάκ στη λεπτομέρεια χρησιμοποιείται για να περιγράψει ένα σπίτι τζόγου, ένα παλαιοπωλείο, ένα βασιλικό συμπόσιο και άλλα μέρη. Επίσης περιλαμβάνει λεπτομέρειες της προσωπικής του ζωής, ως συγγραφέα που αγωνίζεται, βάζοντας τον πρωταγωνιστή σε ένα σπίτι όμοιο με αυτό που είχε ο Μπαλζάκ στην αρχή της συγγραφικής σταδιοδρομίας του. Το κύριο θέμα του "δέρματος της λύπης" είναι η σύγκρουση ανάμεσα στην επιθυμία και στη μακροζωία. Το μαγικό δέρμα αναπαριστά τη δύναμη του ιδιοκτήτη του για ζωή, που εξαντλείται με κάθε έκφραση της θέλησης, ειδικά όταν εφαρμόζεται για την απόκτηση δύναμης. Αγνοώντας την προειδοποίηση του καταστηματάρχη που προσέφερε το δέρμα, ο άπληστος πρωταγωνιστής περιβάλλεται από πλούτο, μόνο και μόνο για να βρει τον εαυτό του άθλιο και εξαντλημένο στο τέλος της ιστορίας. Ο Μπαλζάκ κάνει στο δέρμα λογοπαίγνιο με τις λέξεις sagreen (ανάγλυφο) και sagrin (της λύπης).

Το "δέρμα της λύπης" έθεσε σταθερά τον Μπαλζάκ ως συγγραφέα αξιώσεων στη Γαλλία. Ο κοινωνικός του κύκλος διευρύνθηκε σημαντικά και τον αναζητούσαν οι εκδότες για μελλοντικά έργα. Το βιβλίο έγινε η αφορμή για μία σειρά από επιστολές, που αντάλλαξε με την Πολωνή βαρόνη Εβελίνα Χάνσκα, η οποία αργότερα έγινε σύζυγός του. Επίσης ενέπνευσε στον Γκίζελχερ Κλέμπε την όπερα "Οι θανατηφόρες επιθυμίες".
Βουλή των Λαών της Ομοσπονδίας Βοσνίας και Ερζεγοβίνης

H Βουλή των Λαών της Ομοσπονδίας Βοσνίας και Ερζεγοβίνης είναι η άνω βουλή του διθάλαμου Κοινοβουλίου της Ομοσπονδίας Βοσνίας και Ερζεγοβίνης, ενώ κάτω βουλή είναι η Βουλή των Αντιπροσώπων της Ομοσπονδίας. Είναι νομοθετικό όργανο του οποίου η αποστολή είναι να εξετάζει τους νόμους που παρουσιάζονται και να τους εγκρίνει ή να τους απορρίπτει. Για να εφαρμοστεί ένας νόμος πρέπει να εγκριθεί και από τις δύο βουλές, την άνω και την κάτω.

Η Βουλή των Λαών έχει 58 έδρες που μοιράζονται ισότιμα μεταξύ των τριών συστατικών εθνών της Ομοσπονδίας (Βόσνιοι, Κροάτες, Σέρβοι). Έκαστο έθνος εκπροσωπείται από 17 μέλη, και 7 έδρες δίνονται στις μειονότητες τις Ομοσπονδίας. Η θητεία τους είναι τετραετής. Από τα μέλη της Βουλής εκλέγεται ένας Πρόεδρος που είναι ο Ομιλητής, και δύο αντιπρόεδροι.
Γυναίκα Γεράκι

Το Χοκγκιρλ (αγγλικά:"Hawkgirl"-ελληνικά:"Γυναίκα Γεράκι") είναι το όνομα διαφόρων φανταστικών υπερήρωων που εμφανίζονται στα αμερικανικά κόμικς που εκδόθηκαν από την DC Comics . Η πρώτη Hawkgirl, η Σιέρα Σάντερς Χολ, δημιουργήθηκε από τον συγγραφέα Γκάρτνερ Φοξ και τον καλλιτέχνη Ντένις Νεβιλ και εμφανίστηκε για πρώτη φορά στο Flash Comics # 1 (Ιανουάριος 1940). Η Shayera Hol δημιουργήθηκε από τον συγγραφέα Gardner Fox και τον καλλιτέχνη Joe Kubert και πρωτοεμφανίστηκε στο The Brave και το Bold # 34 (Μάρτιος 1961). Η Kendra Saunders δημιουργήθηκε από τον συγγραφέα David S. Goyer και τον καλλιτέχνη Stephen Sadowski και εμφανίστηκε για πρώτη φορά στο JSA: Secret Files and Origins # 1 (Αύγουστος 1999). Μία από τις πρώτες σούπερ-ηρωίδες του DC, Hawkgirl έχει εμφανιστεί σε πολλές από τις κορυφαίες εταιρίες τίτλων της εταιρείας όπως η Justice Society of America και η Λεγεώνα της Δικαιοσύνης της Αμερικής .

Αρκετές ενσαρκώσεις της Hawkgirl εμφανίστηκαν στα DC Comics, τα οποία χαρακτηρίζονται από τη χρήση αρχαϊκών όπλων και τεχνητών πτερυγίων, που συνδέονται με μια ιμάντα από το ειδικό μέταλλο του Nth που επιτρέπει πτήση. Οι περισσότερες ενσαρκώσεις του Hawkgirl συνεργάζονται στενά με ένα συνεργάτη / ρομαντικό ενδιαφέρον Hawkman. 
Δεδομένου ότι το continuity της DC ξαναγράφηκε με την σειρά Crisis on Infinite Earths το 1985, η ιστορία της Hawkgirl έχει μπερδευτεί με αρκετές νέες εκδοχές του χαρακτήρα που εμφανίζονται καθ 'όλη τη διάρκεια των ετών, μερικές από τις οποίες σχετίζουν τον χαρακτήρα με την αρχαία Αίγυπτο και μερικές με τον φανταστικό πλανήτη Θάναγκαρ.
Κόστα δελ Σολ

Παραλία στην Κόστα δελ Σολ με τη Λευκή Οροσειρά ([[Σιέρα Μπλάνκα (Ανδαλουσία)|Σιέρα Μπλάνκα]] στο βάθος
Το Πουέρτο Βανούς στη [[Μαρβέγια]]
Η Κόστα δελ Σολ (ισπαν. "Costa del Sol"), ονομασία που σημαίνει στα ισπανικά «Ακτή του ήλιου», είναι μια περιοχή στη νοτιότατη Ισπανία, στην Ανδαλουσία, που αποτελείται από τις παράκτιες πόλεις και χωριά κατά μήκος της ακτογραμμής της Επαρχίας Μάλαγα στη Μεσόγειο Θάλασσα.

Η Κόστα δελ Σολ απλώνεται ανάμεσα σε δύο άλλες παραλιακές περιοχές, όχι εξίσου γνωστές, την Κόστα δε λα Λουθ και την Κόστα Τροπικάλ. Κάποτε υπήρχε σε αυτή μόνο μια σειρά από μικρά ψαροχώρια, ενώ σήμερα η περιοχή είναι ένας παγκοσμίως γνωστός τουριστικός προορισμός.
Όλιβερ Σπάσοφσκι

Ο Όλιβερ Σπάσοφσκι (Μακεδονικά: Оливер Спасовски, 21 Ιανουαρίου 1976) είναι πολιτικός. Διετέλεσε πρωθυπουργός της Βόρειας Μακεδονίας από τις 3 Ιανουαρίου 2020 έως και τις 30 Αυγούστου 2020. Ασχολείται με την πολιτική από το 2008. 

Έχει αναλάβει και άλλα πολιτικά πόστα, όπως γενικός γραμματέας της Σοσιαλδημοκρατικής Ένωσης Μακεδονίας και είναι αντιπρόεδρος της. Ενώ έχει αναλάβει και καθήκοντα υπουργού Εσωτερικών δύο φορές (2015-2016 και 2017-2020).

Στις 2 Ιανουαρίου 2020, ο Ζόραν Ζάεφ παραιτήθηκε από πρωθυπουργός και προκηρύσσοντας εκλογές για τον Απρίλιο, όπου λόγω της πανδημίας του COVID-19 διενεργήθηκαν τον Ιούλιο 2020. Παρέμεινε πρωθυπουργός μέχρι και τη διενέργεια των εκλογών του Ιουλίου 2020, όπου και παραιτήθηκε στις 20 Αυγούστου 2020, μέχρι δηλαδή τον σχηματισμό κυβερνήσεως από τον νικητή των εκλογών του Ιουλίου 2020 Ζόραν Ζάεφ. Ο Σπάσοφσκι κλήθηκε στο Προεδρικό Μέγαρο για να αναλάβει τα καθήκοντά του στην πρωθυπουργία, αφότου έγινε δεκτή η παραίτησή του προκατόχου του.
Καρλ Γιόχαν Άντερσον

Ο Καρλ Γιόχαν Άντερσον ("Karl John Andersson" ή "Karl Johan Andersson", 4 Μαρτίου 1827 – 9 Ιουλίου 1867) ήταν Σουηδός εξερευνητής, κυνηγός, έμπορος και ερασιτέχνης φυσιοδίφης και ορνιθολόγος.

Είναι περισσότερο γνωστός για τα βιβλία που έγραψε σχετικώς με τα ταξίδια του, καθώς και για την εξερεύνηση κυρίως της σημερινής Ναμίμπια.
Η Έκλειψη

Η Έκλειψη (πρωτότυπος τίτλος: "L'Eclisse") είναι ιταλική δραματική ταινία του 1962 σε σκηνοθεσία και σενάριο του Μικελάντζελο Αντονιόνι με πρωταγωνιστές τον Αλέν Ντελόν και τη Μόνικα Βίτι. Γυρισμένη σε τοποθεσίες στη Ρώμη και στη Βερόνα, η ταινία αναφέρεται σε μία νέα γυναίκα (Βίτι), η οποία επιδιώκει σχέση με έναν νεαρό χρηματιστή (Ντελόν). Η ταινία θεωρείται το τελευταίο μέρος μιας τριλογίας και προηγούνται αυτής "Η Περιπέτεια" (1960) και "Η Νύχτα" (1961).

"Η Έκλειψη" κέρδισε το Ειδικό Βραβείο της Επιτροπής στο φεστιβάλ των Καννών του 1962 και ήταν υποψήφια για τον Χρυσό Φοίνικα. Χαρακτηρισμένη από τον Μάρτιν Σκορτσέζε ως η πιο τολμηρή ταινία της τριλογίας, είναι ένα από τα πιο αναγνωρισμένα έργα του σκηνοθέτη.
Συμφωνία του Ντέιτον

Η Συμφωνία του Ντέιτον είναι η ειρηνευτική συμφωνία που επιτεύχθηκε στην βάση της πολεμικής αεροπορίας Ράιτ-Πάτερσον του Ντέιτον, στο Οχάιο των Ηνωμένων Πολιτειών, την 1η Νοεμβρίου 1995, και υπογράφηκε επίσημα στο Παρίσι την 14η Δεκεμβρίου 1995. Με τη συμφωνία αυτή έληξε ο Πόλεμος της Βοσνίας. 

Τα αντιμαχόμενα μέρη συμφώνησαν για παύση των εχθροπραξιών και προώθηση της ειρήνης και της σταθερότητας στο κράτος της Βοσνίας και Ερζεγοβίνης. Η χώρα διαιρέθηκε σε δύο οντότητες, τη Σερβική Δημοκρατία της Βοσνίας και την Ομοσπονδία Βοσνίας και Ερζεγοβίνης.
Ευαγγελία Ανδρεαδάκη

Η Ευαγγελία Ανδρεαδάκη ή Βαγγελιώ Ανδρεαδάκη είναι Ελληνίδα ηθοποιός.

Γεννήθηκε στην Αθήνα και σπούδασε υποκριτική στο Κρατικό Θέατρο Βορείου Ελλάδος και στο Drama Studio London. Στο θέατρο έχει παίξει στις παραστάσεις όπως "Ο γάμος της Μαρίας Μπράουν", "Φυλές", "Πενθεσίλεια" και "Ριχάρδος ο Γ'". Στην τηλεόραση έχει εμφανιστεί σε διάφορες σειρές, μεταξύ αυτών οι "Επτά Θανάσιμες Πεθερές", "Έχω ένα μυστικό", "Το καπλάνι της βιτρίνας" και "Καρυωτάκης". Στον κινηματογράφο έχει συνεργαστεί με σκηνοθέτες όπως ο Παντελής Βούλγαρης, ο Νίκος Γραμματικός και ο Γιώργος Πανουσόπουλος. Το 2015 πρωταγωνίστησε στην ταινία "SMAC" και κέρδισε το βραβείο Α’ Γυναικείου Ρόλου στα Βραβεία Ελληνικής Ακαδημίας Κινηματογράφου.
Άρνος

Ο Άρνος ή Άρνο (ιταλικά: "Arno") είναι ποταμός της κεντρικής Ιταλίας, ο οποίος διαρρέει την Τοσκάνη. Έχει μήκος 241 χιλιόμετρα και είναι ο μεγαλύτερος της περιοχής.

Ο ποταμός πηγάζει στο όρος Φαλτερόνα, στην περιοχή Καζετίνο στα Απέννινα και αρχικά σχηματίζει μια καμπύλη προς το νότο. Κοντά στο Αρέτσο ο ποταμός παίρνει κατεύθυνση προς τη δύση και αφότου περάσει από τη Φλωρεντία, την Έμπολι και την Πίζα, εκβάλει στη Θάλασσα της Λιγουρίας στη Μαρίνα ντι Πίζα. Στη Φλωρεντία περνάει κάτω από τις γέφυρες Πόντε Βέκιο και Σάντα Τρινίτα, του Μπαρτολομέο Αμμαννάτι. Οι μεγαλύτεροι παραπόταμοί του είναι ο Σιέβε, με μήκος 60 χιλιόμετρα και ο Μπισέντσιο, με μήκος 49 χιλιόμετρα.

Ο ποταμός είναι γνωστός για τις πλημμύρες του. Η Φλωρεντία έχει πλημμυρίσει πολλές φορές κατά τους ιστορικούς χρόνους, με πιο πρόσφατη αυτή του 1966, όταν ύστερα από καταρρακτώδεις βροχές κατέρρευσε ένα ανάχωμα, με αποτέλεσμα τον θάνατο 40 ατόμων και την καταστροφή μεγάλου αριθμού έργων τέχνης. 40 χρόνια μετά την πλημμύρα, εκατοντάδες από τα έργα δεν είχαν ακόμη αποκατασταθεί. Η κατασκευή φραγμάτων έχει αμβλύνει το πρόβλημα των πλημμυρών.
Νίκος Κατσαβάκης

Ο Νίκος Κατσαβάκης (Σέρρες, 16 Μαΐου 1979) είναι Έλληνας ποδοσφαιριστής, ελλαδίτικης και ελληνοκυπριακής καταγωγής. Διατελεί πρόεδρος του ποδοσφαιρικού τμήματος του Πανσερραϊκού. Πατέρας του, είναι ο πρώην ποδοσφαιριστής και νυν προπονητής Μάκης Κατσαβάκης.
Στεφανία Λυμπερακάκη

Η Στεφανία Λυμπερακάκη (Stefania Liberakakis, Ουτρέχτη, 17 Δεκεμβρίου 2002), καλλιτεχνικά γνωστή ως Stefania, είναι Ελληνίδα τραγουδίστρια, ηθοποιός, και YouTuber που ζει και δραστηριοποιείται στην Ολλανδία. Είναι πρώην μέλος του κοριτσίστικου μουσικού συγκροτήματος Kisses, το οποίο εκπροσώπησε την Ολλανδία στον Παιδικό Διαγωνισμό Τραγουδιού της Eurovision 2016. Πρωταγωνίστησε στην ολλανδική τηλεοπτική σειρά "Brugklas." Θα εκπροσωπούσε την Ελλάδα στον 65ο Διαγωνισμό Τραγουδιού Eurovision 2020 με το τραγούδι "SUPERG!RL" στο πρώτο μισό του δεύτερου ημιτελικού. Στις 18 Μαρτίου η Ευρωπαϊκή Ραδιοτηλεοπτική Ένωση (EBU) ανακοίνωσε ότι ο διαγωνισμός για πρώτη φορά ακυρώνεται λόγω έξαρσης κρουσμάτων COVID-19 στην Ευρώπη. Ωστόσο, την ίδια μέρα η ΕΡΤ ανακοίνωσε επίσημα ότι η Λυμπερακάκη θα εκπροσωπήσει την Ελλάδα και στο Διαγωνισμό Τραγουδιού Eurovision 2021 με το τραγούδι Last Dance. Στον μεγάλο τελικό της Eurovision 2021 κατέλαβε την 10η θέση με 170 βαθμούς.
Μπενί Αμπές

Το Μπενί Αμπές (, βερβερικές γλώσσες: ⴰⵢⵜ ⴰⴱⴱⴰⵙ) είναι πόλη όαση στη δυτική Αλγερία. Η κοινότητα, σύμφωνα με την απογραφή του 2008, έχει 10.885 κατοίκους, από 8.850 το 1998 σημειώνοντας ετήσια αύξηση 2,13%.
Wadde hadde dudde da?

Το Wadde hadde dudde da? είναι τραγούδι του Στέφαν Ράαμπ, το οποίο εκπροσώπησε τη Γερμανία στο διαγωνισμό τραγουδιού της Eurovision το 2000. Οι στίχοι και η μουσική για το τραγούδι γράφτηκαν από τον ίδιο τον Ράαμπ και, καθώς εκπροσωπούσε τη Γερμανία, πέρασε στο τελικό χωρίς να συμμετάσχει στον ημιτελικό. Αν και το τραγούδι ερμηνεύτηκε στα γερμανικά, ο Ράαμπ χρησιμοποίησε μια φανταστική διάλεκτο της γλώσσας που έκανε το τραγούδι να ακούγεται σαν να ήταν σε διαστρεβλωμένα γερμανικά. Κατά τη διάρκεια του τελικού, ο Ράαμπ τραγούδησε 15ος μετά τους αδελφούς Όλσεν και το τραγούδι τους "Fly on the Wings of Love" για τη Δανία και πριν από τον Ελβετό εκπρόσωπο Ζαν Μπογκαέρτ με το τραγούδι "La vita cos'è?". Μετά την ολοκλήρωση της ψηφοφορίας, ο Ράαμπ, με 96 πόντους, τερμάτισε 5ος.

Κατηγορία:Γερμανικά τραγούδια
Κατηγορία:Τραγούδια του 2000
Ρόζενχαϊμ

Το Ροζενχάιμ είναι μια πόλη στη Βαυαρία της Γερμανίας. Είναι μια ανεξάρτητη πόλη που βρίσκεται στο κέντρο της περιοχής Ρόζενχαϊμ (Άνω Βαυαρία) και είναι επίσης η έδρα της διοίκησής της. Βρίσκεται στη δυτική όχθη του Πανεπιστημίου στη συμβολή των ποταμών Ιν και Μάνγκφαλ. Είναι η τρίτη μεγαλύτερη πόλη στην Άνω Βαυαρία με περισσότερους από 61.000 κατοίκους. Το Ρόζενχάιμ είναι το οικονομικό κέντρο και το πιο πολυσύχναστο μέρος στην περιοχή.
Αλεξάνδρα Πασχαλίδου

Η Αλεξάνδρα Πασχαλίδου (γεννηθείσα στις 17 Ιουλίου 1970 στο Βουκουρέστι) είναι ελληνοσουηδή αρθρογράφος, τηλεοπτική παρουσιάστρια και συγγραφέας. Είναι τακτική λέκτορας, ηγέτιδα συζητήσεων και υπέρμαχος των ανθρωπίνων δικαιωμάτων.
Μανουήλ Απόκαυκος

Ο Μανουήλ Απόκαυκος ήταν βυζαντινός αξιωματούχος του 14ου αιώνα.

Ήταν γιος του Αλεξίου και αδελφός του μέγα πριμικήριου Ιωάννη. Ο πατέρας του έχοντας τότε μεγάλη εξουσία σαν μέγας δουξ τον διόρισε "άρχων" της Αδριανούπολης. Κατά τον δεύτερο εμφύλιο πόλεμο ο Ιωάννης Καντακουζηνός κατέλαβε την πόλη και ο Μανουήλ κατέφυγε στο κοντινό Φρούριο Βουκέλου. Όταν ανακατέλαβε την πόλη ο πατέρας του Αλέξιος ο Μανουήλ πήγε με τον Κατακουζηνό χωρίς όμως να τον ακολουθήσει ο λαός της πόλης.
Χρήστος Χριστοφορίδης

Ο Χρήστος Χριστοφορίδης (γεν. 31 Δεκεμβρίου 1981 στο Νόρσεπινγκ) είναι Σουηδός πρώην ποδοσφαιριστής αγωνιζόμενος στην θέση του επιθετικού, ελληνικής καταγωγής.

Ο Χριστοφορίδης γεννήθηκε στο Νόρσεπινγκ. Αγωνίστηκε στο τμήμα νέων της Σμέντμπι ΑΪΣ. Στη συνέχεια συνέχισε στην ΙΦ Σύλβια γενέτειρά του. Ο Χριστοφορίδης έχτισε το όνομά του στην Ασυρίσκα ΦΦ, όπου η πιο αξέχαστη στιγμή ήταν το γκολ που έβαλε εναντίον της Γιουργκόρντεν στον ημιτελικό του Σουηδικού Κυπέλλου 2003 στην Στοκχόλμη .

Αφού η Ασυρίσκα έφτασε στην Αλσβένσκα στην σεζόν του 2004-2005 μετά τον αναγκαστικό υποβιβασμό της Έρεμπρο ΣΚ στη Σούπερεταν, ο Χριστοφορίδης πήρε μεταγραφή στην ΑΕΚ το 2005. Το 2005 πήρε και πάλι μεταγραφή στον Απόλλωνα Καλαμαριάς. Την επόμενη σεζόν του 2006/07 αγωνίστηκε στον Μεσσηνιακό.

Τον Ιούλιο του 2007 υπέγραψε με την ΓΑΪΣ επιστρέφοντας στην Σουηδία. Το καλοκαίρι του 2008 υπέγραψε με την Συριάνσκα ΦΚ ως δανεικός. Στη Συριάνσκα ο Χριστοφορίδης αγωνίστηκε σε ένα αγώνα πριν τραυματιστεί άσχημα και αναγκαστεί να παραμείνει εκτός αγώνων την υπόλοιπη σεζόν. Το καλοκαίρι του 2009 ο Χριστοφορίδης επέστρεψε στη Συριάνσκα όπου έπαιξε σε έξι αγώνες και σκόραρε 1 γκολ.

Τον Μάρτιο του 2010, ο Χριστοφορίδης υπέγραψε ένα βραχυπρόθεσμο συμβόλαιο που θα έληγε το καλοκαίρι με τη Λίνσεπινγκ. Τον Ιούλιο του 2010, το συμβόλαιο παρατάθηκε. Τον Ιανουάριο του 2011, προσχώρησε στην Ασυρίσκα ΙΦ. Τον Ιούλιο του 2011 επέστρεψε στη ΦΚ Λίνσεπινγκ.
Wicca Phase Springs Eternal

Ο Άνταμ ΜακΊλγουι (γεννημένος στις 11 Μαρτίου 1990), γνωστός με το όνομα του σκηνικού Wicca Phase Springs Eternal, είναι ένας τραγουδιστής-τραγουδοποιός και παραγωγός από το Scranton, Pennsylvania. Είναι μέλος της συλλογικής GOTHBOICLIQUE και του Super-group Misery Club. Είναι επίσης πρώην μέλος του Thraxxhouse. Ξεκίνησε να παίζει κιθάρα στις 13 και έπαιξε σε ska και punk συγκροτήματα κατά τη διάρκεια των μέσων σχολικών ετών του. Ξεκίνησε αρχικά τη μουσική του καριέρα στο συγκρότημα emo Tigers Jaw, αφήνοντας 7 χρόνια μετά την ένταξή του για να ακολουθήσει ένα σόλο έργο. Το Wicca Phase Springs Eternal άρχισε αρχικά ως ένα ηλεκτρονικό project, αλλά από τη στιγμή που άρχισε να παίρνει beats από τον παραγωγό, άλλαξε σε emo / cloud-rap μουσική
Lil Tracy

Ο Jazz Ishmael Butler είναι Αμερικανός ράπερ και τραγουδιστής γνωστός επαγγελματικά ως Lil Tracy. Ήταν επίσης γνωστός με το όνομα Yung Bruh όταν ξεκίνησε την καριέρα του. Ο Tracy είναι γνωστός για τις συνεργασίες του με τον τελευταίο ράπερ Lil Peep ειδικά για τα «Awful Things» που κορυφώθηκε στις 79 στο Billboard Hot 100 και για να είναι ένα εξέχον μέλος του "SoundCloud rap" υπόγεια ραπ σκηνή. 
Ονομα γέννησης Τζαζ Ισμαήλ γνωστός και ως TracyYung BruhSouljahwitch Γεννημένος Virginia Beach, Βιρτζίνια, Η.Π.Α. Genres Hip hopbo SoundCloud rap. Έτη ενεργά 2012-σήμερα Ετικέτες Ανεξάρτητος Συναφείς πράξεις gothboiclique Lil Peep Lil Raven Lil Uzi Vert
Περσέους Κάρλστρεμ

Ο Περσέους Κάρλστρεμ (γεν. 2 Μαΐου 1990) είναι Σουηδός αθλητής του στίβου, ο οποίος εξειδικεύεται στο βάδην. Συμμετείχε στους Ολυμπιακούς Αγώνες 2016, στο Παγκόσμιο Πρωτάθλημα Στίβου 2013, 2015, 2017 και 2019 και στο Ευρωπαϊκό Πρωτάθλημα Στίβου 2014, πάντα στα 20 χιλιόμετρα βάδην. Στο Παγκόσμιο Πρωτάθλημα Στίβου 2019 κέρδισε το χάλκινο μετάλλιο.
Χιλδεβέρτος ο Υιοθετημένος

Ο Χιλδεβέρτος ο Υιοθετημένος, (πέθανε το 662) Βασιλιάς της Αυστρασίας (656 - 661) ήταν γιος του Μαγιορδόμου Γκρίμοαλντ του Πρεσβύτερου και εγγονός του Πιπίνου του Λάντεν.
 Υιοθετήθηκε από τον βασιλιά της Αυστρασίας Σιγιβέρτο Γ΄ και την σύζυγο του Χίμνεχιλντ της Βουργουνδίας. Όταν πέθανε ο Σιγιβέρτος Γ΄ (656) ο Γκρίμοαλντ κούρεψε τον φυσικό του γιο Δαγοβέρτο Β΄, τον έστειλε εξορία στην Ιρλανδία και τοποθέτησε στον θρόνο της Αυστρασίας τον δικό του γιο Χιλδεβέρτο.

Ο αδελφός του Σιγιβέρτου Γ΄ Κλόβις Β΄ που ήταν βασιλιάς στην Νευστρία συνέλαβε τον Χιλδεβέρτο, τον πατέρα του Γκρίμοαλντ και τον Ανσέγκιζελ που είχε παντρευτεί την Μπέγγα κόρη του Πιπίνου του Λάντεν και τους εκτέλεσε σαν σφετεριστές. Υπάρχουν δύο λογαριασμοί σχετικά με την δολοφονία του, σύμφωνα με τον πρώτο ο Κλόβις τον συνέλαβε και τον εκτέλεσε (657), σύμφωνα με τον δεύτερο ο Χλωτάριος Γ΄ προσάρτησε την Αυστρασία (661) εκθρόνισε τον νεαρό σφετεριστή και τον εκτέλεσε την επόμενη χρονιά.